Aasianrääkkiäinen

Aasianrääkkiäinen (Coturnicops exquisitus) on rantakanojen heimoon kuuluva lintulaji, jota tavataan Itä-Aasiassa. Sen levinneisyysalue käsittää Venäjän Transbaikalin kaakkoisosan, Ussurinmaan eteläosan ja Kiinan Heilongjiangin itäosan. Laji on muuttolintu, joka talvehtii Japanissa, Korean niemimaalla ja Etelä-Kiinassa. Aasianrääkkiäisen elinympäristöjä ovat kosteikot, suot ja järvet.

Aasianrääkkiäisen kannaksi on arvioitu 3 750–15 000 yksilöä. Kansainvälinen luonnonsuojeluliitto IUCN on luokitellut sen vaarantuneeksi lajiksi pienen populaatiokoon ja elinympäristöjen tuhoutumisen takia.

Robert Swinhoe kuvaili lajin holotyypin Yantaista Shandongista Kiinasta vuonna 1873.

Lähteet 

Rääkkiäiset
Uhanalaiset linnut